Datasets:

HANTIFARAH

/

combined_darija_dataset_cleaned

like 0

خرجو منها بزربة تلاح على ضهرو داير ايديه على عينيه وهي جمعات راسها فايزار وخرجات تجري عند ولدها

الفك ديالو كيتزعزع مكرهش لو كان ياسين صاحبو  فؤاد لو كنتي صاحبي منفوتش فيك ضربة وحدة عند الي خلقك

باغي تدي السخط من كرش ميمتك اولدي ونتا تجمع فيه

كيف كدوز ليام كيدوز معاها العمر

كيف ربي كمل عليهم تجمعو بانصافهم دراري ها ربي كتب لالياس نجوى بنت المصفرط الي مي زينة كانت هضرتها فيها حكمة ولمحة من المستقبل وحسات بل شافت فعينين الياس انها مناسبة ليه وهاهي كانت من نصيبو من بعد اشهر هاهي مراتو حلالو

خذا ايدها وسافرو لامانيا فين غايكمل ما تبقى ليه من قرايته وطبعا نقطة ديالو خولات ليه دغيا يتقبل ويكملها تما وزيادة على باش قبلو ليه فضرف شهر من غير تدخل خوه والكونت بونكيغ وطلب دراسة هو كان من قبل عندو ديبلوم فاللغة الالمانية الى جانب الاسبانية

نقولو شابه شوي لفؤاد عزيز عليه القراية

اما يامنة رجعات لمغريب مع ولدها وراجلها الي مكيفلتهاش فكل فرصة تاحت ليه يجامعها فالفراش بكل حب كانه اول ليلة ليهم

ولفات عليه وعرفات طبعو وتاهي صبارة دغيا كتعرف وتصبر وهادشي الي خلاه عشقها وهادشي الي خلا عمها يختارها وكان اختيارو صحيح

رجعات باش تبدا العام دراسب بعزم واصرار تقرا وتكمل حلمها انها تقرا وصافي تاهي وتاخذ شهادة

نجود توحم فسارة الي جاها على يوسف غا تشوف فيه هنا صهيب جاتو ساكتة بغا يبكي ههههه

هاد النهار الي دخلات فيه يسرى لبيت عند يوسف لقاتو متكي من بعد يوم متعب لابس شورط وحدو وداير ايديه على وجهو

حال فمو تيشخر تا وقفات عليه فيقاتو

يسرى حبيبي سوسو

يوسف تيهضر ناعس رفع حاجبو سوسو ياكما نتحزم ونشطح ليك   يسرى صراحة اه ههههههههه حل عين خنزر فيها والله ههههه عرفتي علاش حيث جايبة ليك خبار اتخليك تشطح وخا تعطلت شوي لكن فرحتي كبييييرة

يوسف ابشرييينا بما عندك يا زوجتي

يسرى هههه هزات ليه ايدو وحطتها على رحمها نيشان

هنا اش كاين

يوسف الوالدة اش كاين

وكاين تا ط

يسرى سذات ليه فمو ونااااري على ماسخ انا الي حمارة صافي سمح ليا

ناضت معفرة مقلقة معجبها حال

حتى رجعها بجهد جلسها فوقو تا حسات بكرشها تزعزعت وهي تكمش عينيها   يوسف مالك علاش سديتي عينيك قصحتك   يسرى اااه اهى

كنتي شوي وطيح ليا الي فكرشي

يوسف ههههه ايوى تانتي مالك حاملة خههههه

جمع ضحكة وخرج عينيه مبقاش رمش فحال شي واحد درتي ليه وز هكاك بقا   يسرى الله يستر

تدوز ليه على عينيه يووووسف

اويلي يوووووسف وتا مالك

غاتيرمش ههه  يسرى اويلي غوتت تا قفز يوووووووووسف

يوسف ضار عندها هاااا شنووو

معرفاتش تا اشنو داكشي وكيفاش طرا تا ناض نقز جا واقف شاد ليها كتافها وتيزيدها تحلف

يوسف قولي وحق الله العضيم

يسرى والله العضيم

يوسف مقلتيش وحق خاصك تقولي وحق الله العضيم قوووووليييييها انا مزااااو

يسرى هههههه وحق الله العضيم

يوسف واي واي واي وااااي وااااااااااااااااواو واواو واااااااا الولييييييداااااااااا وبووووياااا يسرى بشوية يهديك الله

مداهاش فيها باس ليها راسها وبقج ليها شنايفها تا خنق فيها نفس

تي راه الكمشة نتي

واش دوزتي على راسك راسك ولا خشيتي راسك وقلبتي راسك ولا نعستي وشديتي لاباراي درتيها على كرشك راسك

يسرى بدينا الاسئلة الهبيلة

يوسف وغااا ديريني هبيل وقالو ليه لوح حوايجو

واش دوزتي تاكدتي

يسرى اه دوزت راسي راسي وتاكدت راسي راني اخصائية فهادشي وعندي شهر ونص يلاه اش بغيتي

يوسف اش بغيتي ليك الموت الموت واش بغيت لصهيب غا جايحة

وااااااا الفردااااا

مشا كيجري مخليها وراه كتعيط وتضحك جاب ليها ضحك مسكين تقوليه كان عار ههههههه

هبط كيدردب فدروج كان صهيب عاد داخل مشكين من الخدمة وداز ياخذ لسارة شنو بغات من المارشي من الجلسة الي استغرقت ساعتين لمارشي

راسو تيتبخ مسكين جاي ويحك فجبهتو ويعيط

صهيب اديك المرضية الي سخط عليا ربي وتزوجتها

ساااااارة اجي هاكي زيتون المشرمل الي بغيتي قبل منتشرمل عليك

حتى نزل عليه يوسف كيدردك ووجهو ضاحك حلاقمو يبانو من تلت الخالي هههههه

صهيب ياااربي هاهو جا منعرف مالو

يوسف تلاح عليه عنقو تا كان غايجي على راسو واااااااااااهيا الرب العالي هاني غانتبعك

صهيب اشنو فين تابعين فيييين   يامنة يوسف اش واقع مالكم   نجود خارجة من الكوزينة وسارة كريشتها بدات تبان عندها اربع اشهر

مالكم   سارة ارا ارا جرات ليه ميكة الزيتون والكورنيشو وبدات تاكل وترمش   يوسف واااااا تابعك الحيماري تابعك

عيط لجحش ديال الياس

جبد صهيب تيليفون ودوز ليه ابيل فيديو كان ف برلين

جحش بلا سلام بلا كلام غانخرج فموك نيشان

الياس اش كاين ياك قطعت عليكم البحور علاش تتجعجوني

انا تقريبا في شهر العسل

يوسف نغطس حبك فالعسل ونحطك تحت نحل

اتسكت لا

صهيب وهضر اش كاين راه غانفتخ مك نتا وياه

ضار شاف فسارة لقاها تتمص فكورنيشو خرج عينيه اهيا راه العنوان غلاط ماشي هذاك راه لاخور

سارة مفهمتش

صهيب تنطلعو ونوريك ونفهمك

يوسف غانولي اب تا انا وغاتولي يسرى تخرج فيا العجب كيف خرج فيك

صهيب شرع ايديه عنقو ابشر ابشررر

الياس با با بااا  نجود الله اكبر الله اكبر

مبروووك اولدي مشا باس ليها راسها وباس راس يامنة وسارة الي باركت ليه مكاينش فؤاد في فاس

طلعو عند يسرى لفوق وبقا هو وصهيب

صهيب تيفرنس صافي وصلتي عليا تهنيتي

يالله وتلا الى مخرجات ليه بلحوحتك بالقصة ماشي صهيب انا

يوسف بصحتها

صهيب العام زين البيض فرخ والبدية من يامنة وهاهي توالات

الياس اتسناوني باش نكملو الفرقة

صهيب ويوسف يفرق ليك الجلدة عالعضم نتا سير تقرا

الياس ياااك اخبزي

الفرحة دخلات لدار من بداية ما حطت يامنة رجليها والنور كيدخل لدار من بعد ما كانت عادية جدا وبدات وحدة تابعة لاخرا وهاهي تا كملات الفرحة والعائلة كبرات والقلوب توحدات

منقولش يامنة سالات يامنة عاد بدات

المشاكل فالحياة وفدنيا مكتقاداش ديما الجديد وديما الهم والسعادة

يامنة كانت النور لفؤاد الي خرجو نوعا ما من الضلمات وخلاتو يبغي الحياة ويتشبت بيها ويدير ليها حساب ان ناس وراه محتاجاه

وهي كبرات على ايديه وتعلمات الصبر اكثر وزادها العشق لاول واخر راجل فحياتها

الي كان فالنصيب كان والي ما من نصيبها ولا فنصيب اخرا ومتمشي غير فين مشاك الله

منقولش شحال داز وشحال فات لكن الي نقول استمرات الحياة والي بقا فالحياة بقا والي ودعها وكانت ارادة الله ومشيئة الله

هادي هي الدنيا السنين كدوز والعمر كيمشي والانسان كيكبر ويدوز عليه مداز ويزيد يتعلم

صهيب فار طحين نويشط كيبقى غير نويشط مهما داز عليه زمان الي عطاه الله شي طبع تيبقا فيه

حن عليه الله بثلاثة الابناء جوج ولاد وبنت

والياس زوج ولاد صافي ولد وبنت الله يجعل شي بركة بقاو مستقرين فالمانيا حالين فرع صغييير لشركة فؤاد ماسكها الياس

عبارة عن مكتب فواحد البرطما فيها فين كيسير من تما

قرا فين بغا ومسك داك الفرع كبرو على ايدو وبهاكا خذا الياس حقو من خوه والشركة الاصلية راه ديال صهيب ويوسف وفؤاد المالك الاول

وديال ولادهم بعد عمر طويل

راوية كملات قرايتها ومشات جنب ايلاف مرة موسكو مرة المغريب خذا فيلا صغيرة فين يستقرو بحكم عندو عيب يسكن عند النساب

رزقو الله بجوج ولاد

اما واحد مولاي يوسف نعماس هذاك من مسك شركة في غياب فؤاد هو النائب وفي غيابو هو يا صهيب نائب يا فؤاد

انعم عليه الله بجوج بنات الكبيرة فوجهها نسخة من يوسف وفطبعها نسخة من فؤاااااد لاصق كتقرا الهندسة وباغا غير تقرا كلامها موزون وثابتة مفيها صداع مفيها تشيطين اري ليك صغيرة مولات عشرين عام يوسف محطوط فتشيطين ولكن تموت على شي حاجة اسمها يامنة وعلاش لا ويسرى توحمت على يامنة بجوجات يشبهو لباهم لكن طبع فرق كبير بيناتهم وهنا يسرى الي حدات النسل اكتفات بيهم غييير هما ومعاهم الجدة نجود وها كبرات وعيات شوي باقي عقلها رزين وباقي هي مولات الري وشوار

وفي الاخير مولات الري وشوار فالمشوار ديال الرواية كلها العقل والصبر والحنان وعمارة دار يامنة مرات فؤاد الشاوي الكاوي العاطي ليمانا علاش نقلبو

الي كملات قرايتها وخذات الباك اقتصاد وتبعاتو عامين تسيير مقاولات وتبعاتو عام اجازة مهنية وهاهي مقابلة دارها كان قرارها هي تبقى فدار هو ممنع عليها والو الى بغات تخدم شركة راجلها عندها

مقابلاه غير هو مرة تمشي معاه مرة تجي عند ولادها

رزقهم ربي ب ثلاثة الولاد دراري معندهمش حس البنت هههه ثلاثة الولاد ثلاثة الرجال من صلب راجل وجاري فيهم دم رجال ال رمسيس الكبير طبعو غير باه منقولو مثني منقولو فحالو منقولو مربع الطبع ولا مثلث الي نقول طبعو غير طباع